《游九华山》
明代·翟宗

蹊径萦纡曲似钩，九华人寂水空流。半林青照千山暝，一榻松风六月秋。

石磴步冲银汉近，洞箫声断綵云浮。登临不尽豪吟兴，遍倚西风十二楼。

作者简介：翟宗，字师孔。东莞人。溥福曾孙。明宪宗成化十九年（一四八三年）举人，官贵池县教谕。著有《珠玑集》、《一川集》。民国张其淦《东莞诗录》卷九有传。